da fi en da da en en da da en it et da en de de da da en en da da en it et da en de de da da da da en da da en en da da da da da da da gl en da en en en sv da en da da en en
Temperaturerne er på vej nedad, og det kan være køligt ude.
Og da ikke mindst, når man sidder i en kørestol.
(tryk på annoncen og se mere)
Det ved kørestolsbrugere og personale på plejecentret Lundtoft i Brørup, men nu er der gjort noget.
Det er takket være Røde Kors-nørklergruppen, der i morges kiggede forbi Lundtoft og forærede centret 13 tæpper.
Santidig kom de mange frivillige skubbere fra Ældre Sagen, der hver torsdag giver kørestolsbrugerne en tur ud i det fri.
- Det er en gave, vi er rigtig glade for. Det betyder meget, at de kan komme ud i al slags vejr, lød det fra centerleder Birgitte Læborg.
Det er centrets medarbejder, Birgitte Muurholm,  og lederen af de flere end 20 nørklere, Marie-Luise von Einem Petersen, der har lavet aftalen om de farvestrålende tæpper.
Marie-Luise von Einem Petersen fortæller, at der også er tæpper på vej til Fredenshjem.
Skulle nogen ligge inde med garnrester, er nørklergruppen også gerne aftager.
Birgitte Muurholm og Birgitte Læborg glæder sig over de farvestrålende tæpper, som Marie-Luise von Einem Petersen kom med fra de lokale nørklere.
Skrevet af Leif Christensen
Publiceret: 22. september 2022
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing